ddrg/super_eurlex huggingface dataset:
Euroopa Liidu Teataja L 074 , 20/03/1990 Lk 0005 - 0005



Nõukogu määrus (EMÜ) nr 641/90, 5. märts 1990, millega muudetakse määrust (EMÜ) nr 1692/73 Euroopa Majandusühenduse ja Norra Kuningriigi vahelises lepingus ettenähtud kaitsemeetmete kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: 31. oktoobril 1989 allkirjastati Euroopa Majandusühenduse ja Norra Kuningriigi vahel sõlmitud lepingu lisaprotokoll koguseliste ekspordipiirangute ja samaväärse toimega meetmete kõrvaldamiseks ja vältimiseks ning see jõustus 1. jaanuaril 1990 [1]; see protokoll näeb ette lepingusse konkreetse kaitseklausli lisamise, mille eesmärk on leevendada võimalike ekspordipiirangute kaotamisest tulenevaid probleeme; rakendussätted tuleb kehtestada määruse (EMÜ) nr 1692/73 [2] muutmisega; nimetatud määruse artikkel 7 näeb ette, et ühisturu ühtsuse ohustamise vältimiseks võib komisjon teha nõukogule ettepaneku määrust ja eriti selle artikli 4 lõiget 3 kogemustele toetudes vastavalt vajadusele muuta; siseturu väljakujundamise kontekstis aastal 1992 tuleks siseriiklikud kaitsemeetmed kaotada ja asendada ühenduse korraga vastavalt nõukogu otsuses 87/373/EMÜ [3] sätestatud üksikasjalikele eeskirjadele, ON VASTU VÕTNUD KÄESOLEVA MÄÄRUSE: Ainus artikkel Määrust (EMÜ) nr 1692/73 muudetakse järgmiselt. 1. Artikli 1 lõikes 1 asendatakse sõnad "lepingu, edaspidi "leping", artiklites 22, 24 ja 26 sätestatud meetmete võtmise eesmärgil" sõnadega "lepingu, edaspidi "leping", artiklites 22, 24, 24a ja 26 sätestatud meetmete võtmise eesmärgil." 2. Artikkel 4 asendatakse järgmisega: "Artikkel 4 1. Kui lepingu artiklites 24, 24a ja 26 nimetatud olukorras nõuavad erandlikud asjaolud viivitamatut tegutsemist või kui ekspordiabi avaldab kaubandusele otsest ja vahetut mõju, võib allpool sätestatud korras võtta lepingu artikli 27 lõike 3 punktis e sätestatud ettevaatusabinõusid. 2. Komisjoni abistab komitee, kuhu kuuluvad liikmesriikide esindajad ja eesistujana komisjoni esindaja. Komitee tuleb kokku eesistuja kutsel. Eesistuja edastab liikmesriikidele viivitamatult kogu vajaliku teabe. 3. Pärast konsulteerimist komiteega võib komisjon teha omal algatusel või liikmesriigi taotluse põhjal otsuse sobivate meetmete kohta. Komisjoni otsusest teatatakse kõikidele liikmesriikidele ja seda tuleb viivitamata kohaldada. 4. Kui liikmesriik on taotlenud komisjoni sekkumist, teeb viimane otsuse maksimaalselt viie tööpäeva jooksul pärast taotluse saamist. 5. Iga liikmesriik võib esitada komisjoni otsuse nõukogule maksimaalselt viie tööpäeva jooksul pärast otsuse teatavakstegemist. Nõukogu võib maksimaalselt 10 tööpäeva jooksul pärast sellist esitamist teha kvalifitseeritud häälteenamusega teistsuguse otsuse." 3. Artikkel 7 tunnistatakse kehtetuks. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. märts 1990 Nõukogu nimel eesistuja G. Collins [1] EÜT L 295, 13.10.1989, lk 15. [2] EÜT L 171, 27.6.1973, lk 103. [3] EÜT L 197, 18.7.1987, lk 33. --------------------------------------------------
Euroopa Liidu Teataja L 083 , 30/03/1990 Lk 0078 - 0079

Soomekeelne eriväljaanne: Peatükk 15 Köide 9 Lk 0185

Rootsikeelne eriväljaanne: Peatükk 15 Köide 9 Lk 0185



Komisjoni määrus (EURATOM) nr 770/90, 29. märts 1990, loomasööda radioaktiivse saastatuse lubatud piirmäärade kehtestamise kohta tuuma- või kiirgusavarii korral EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. detsembri 1987. aasta määrust (Euratom) nr 3954/87 toiduainete ja loomasööda radioaktiivse saastatuse lubatud piirmäärade kehtestamise kohta tuuma- või kiirgusavarii korral, [1] muudetud määrusega (Euratom) nr 2218/89, [2] ja eriti selle artiklit 7, ning arvestades, et: vastavalt määrusele (Euratom) nr 3954/87 kehtestab komisjon loomasööda radioaktiivse saastatuse piirmäärad; on konsulteeritud teadus- ja tehnikakomitee poolt vastavalt Euratomi asutamislepingu artiklile 31 määratud ekspertrühmaga; vaadeldes nii tuumaavarii korral vabaneda võivate üksikute radionukliidide suhtelisi koguseid kui ka nende poolestusaegu ja ülekandumist loomasöödalt loomakasvatussaadustele, jõuti järeldusele, et loomasööda radioaktiivse saastatuse lubatud piirmäär on vajalik üksnes tseesiumi isotoopide puhul; käesolevas määruses sätestatud meetmed on kooskõlas määrusega (Euratom) nr 3954/87 moodustatud ad hoc komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Loomasööda radioaktiivse saastatuse lubatud piirmäärad on sätestatud lisas. Artikkel 2 Käesolev määrus jõustub kolmandal päeval pärast avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. märts 1990 Komisjoni nimel komisjoni liige Carlo Ripa di Meana [1] EÜT L 371, 30.12.1987, lk 11. [2] EÜT L 211, 22.7. 1989, lk 1. -------------------------------------------------- LISA Loomasööda radioaktiivse saastatuse (tseesium-134 ja tseesium-137) lubatud piirmäärad Loom | Bq/kg | Sead | 1250 | Kodulinnud, lambad, vasikad | 2500 | Muud | 5000 | --------------------------------------------------
Nõukogu määrus (EMÜ) nr 1237/90,

25. aprill 1990,

Euroopa Majandusühenduse ja Sierra Leone Vabariigi vahelise Sierra Leone rannikuvetes kalastamise kokkuleppe sõlmimise kohta

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 43,

võttes arvesse Hispaania ja Portugali ühinemisakti, eriti selle artikli 155 lõike 2 punkti b,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

ühendus ja Sierra Leone Vabariik on pidanud läbirääkimisi ja parafeerinud kalastuskokkuleppe, millega nähakse ühenduse kaluritele ette kalapüügivõimalused Sierra Leone suveräänsete õiguste või jurisdiktsiooni alla kuuluvates vetes;

ühinemisakti artikli 155 lõike 2 punkti b kohaselt peab nõukogu määrama asjakohase korra Kanaari saarte huvide täielikuks või osaliseks arvessevõtmiseks otsuste puhul, mida ta teeb igaks üksikjuhuks eraldi eelkõige selleks, et sõlmida kalastuskokkuleppeid kolmandate riikidega; kõnealune kord tuleb sellel konkreetsel juhul kindlaks määrata;

kõnealuse kokkuleppe heakskiitmine on kooskõlas ühenduse huvidega,

ON VASTU VÕTNUD KÄESOLEVA MÄÄRUSE:

Artikkel 1

Ühendus kiidab heaks Euroopa Majandusühenduse ja Sierra Leone Vabariigi vahelise Sierra Leone rannikuvetes kalastamise kokkuleppe.

Kokkuleppe tekst on lisatud käesolevale määrusele.

Artikkel 2

Kanaari saarte huvide arvessevõtmiseks kohaldatakse artiklis 1 nimetatud kokkulepet ja selle rakendamiseks vajalikul määral ühise kalanduspoliitika kalavarude kaitset ja majandamist käsitlevaid sätteid ka Hispaania lipu alla sõitvate laevade suhtes, mis on Kanaari saartel kantud alaliselt kohaliku tasandi pädevate asutuste registritesse (

) tingimustel, mis on määratletud nõukogu 7. märtsi 1988. aasta määruse (EMÜ) nr 1135/88 (milles käsitletakse mõiste "päritolustaatusega tooted" määratlust ja halduskoostöö meetodeid ühenduse tolliterritooriumi, Ceuta ja Melilla ja Kanaari saarte vahelises kaubavahetuses, [3] muudetud määrusega (EMÜ) nr 3902/89 [4]) I lisa märkuses 6.

Artikkel 3

Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama.

Artikkel 4

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. aprill 1990

Nõukogu nimel

eesistuja

M. O'Kennedy

[1] EÜT C 55, 7.3.1990, lk 9.

[2] EÜT C 113, 7.5.1990.

[3] EÜT L 114, 2.5.1988, lk 1.

[4] EÜT L 375, 23.12.1989, lk 5.

--------------------------------------------------
Official Journal L 132 , 23/05/1990 P. 0052 - 0053

Finnish special edition: Chapter 3 Volume 32 P. 0195

Swedish special edition: Chapter 3 Volume 32 P. 0195



NÕUKOGU MÄÄRUS (EMÜ) nr 1332/90, 14. mai 1990, millega muudetakse määrust (EMÜ) nr 1469/70, milles määratakse kindlaks sekkumisasutuste ülevõetava tubaka protsendimäärad ja kogused ning ühenduse tubakatoodangu protsendimäär, mille ületamisel kohaldatakse määruse (EMÜ) nr 727/70 artiklis 13 ettenähtud korda EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 21. aprilli 1970. aasta määrust (EMÜ) nr 727/70 toortubakaturu ühise korralduse kohta,1 viimati muudetud määrusega (EMÜ) nr 1329/90,2 eriti selle artikli 13 lõikeid 3 ja 6, võttes arvesse komisjoni ettepanekut3 ning arvestades, et: määrusega (EMÜ) nr 1469/70,4 viimati muudetud määrusega (EMÜ) nr 2269/88,5 määrati kindlaks sekkumisasutuste ülevõetava tubaka protsendimäärad ja kogused ning ühenduse tubakatoodangu protsendimäär, mille puhul on otsustatud maksta lisatasu ja mille ületamisel kohaldatakse määruse (EMÜ) nr 727/70 artiklis 13 sätestatud tubakaturu korraldusmeetmeid; nõukogu määrus (EMÜ) nr 1331/906 näeb ette eriti sordi "Badischer Geudertheimer" hübriidide puhul, mida praegu klassifitseeritakse järjekorranumbri 1 ("Badischer Geudertheimer" ja selle hübriidid) alla, üleviimise järjekorranumbrite 11 a ("Forchheimer Havana II c"), 11 b ("Nostrano del Brenta"), 11 c ("Resistente 142") ja 11 d ("Gojano") alla; sellise üleviimise tõttu tuleks kohandada kõnealuste sortide koguseid ja protsendimäärasid; ühenduse tubakatoodangu protsendimääraks, mille puhul on otsustatud maksta lisatasu ja mille ületamisel kohaldatakse tubakaturu korraldusmeetmeid, on määratud 115 %; pidades silmas üldist toodangutaset ja prognoositavaid turustusvõimalusi, tuleks seda protsendimäära nüüdsest vähendada 110 %ni; 10 %ne toodangumahu tõus on piisav, kui arvestada ilmastikutingimuste mõju toodetavatele kogustele, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1469/70 muudetakse järgmiselt. 1. Artikkel 2 asendatakse järgmisega: "Artikkel 2 Määruse (EMÜ) nr 727/70 artikli 13 lõikes 5 osutatud protsendimääraks on 110 %." 2. Lisas asendatakse seerianumbreid 1 ja 11 käsitlev tekst käesolevale määrusele lisatud tekstiga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1990. aasta saagikoristusest. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. mai 1990 Nõukogu nimel eesistuja D. J. O'MALLEY 1 EÜT L 94, 28.4.1970, lk 1. 2 EÜT L 132, 23.5.1990, lk 25. 3 EÜT C 49, 28.2.1990, lk 127. 4 EÜT L 164, 27.7.1970, lk 35. 5 EÜT L 199, 26.7.1988, lk 44. 6 EÜT L 132, 23.5.1990, lk 28. LISA Järjekorranumber Sort Protsendimäär Kogused (tonnides tubakalehti) 1 "Badischer Geudertheimer" 10 344 11 a) "Forchheimer Havana II c" 10 2 576 b) "Nostrano del Brenta" c) "Resistente 142" d) "Gojano" e) "Badischer Geudertheimeri" hübriidid
Euroopa Liidu Teataja L 212 , 09/08/1990 Lk 0001 - 0002

Soomekeelne eriväljaanne: Peatükk 11 Köide 16 Lk 0053

Rootsikeelne eriväljaanne: Peatükk 11 Köide 16 Lk 0053



Nõukogu määrus (EMÜ) nr 2321/90, 24. juuli 1990, Euroopa Majandusühenduse ja Cabo Verde Vabariigi vahelise Cabo Verde rannikuvetes kalastamise kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse Hispaania ja Portugali ühinemisakti, eriti selle artikli 155 lõike 2 punkti b, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühendus ja Cabo Verde on pidanud läbirääkimisi ja parafeerinud kalastuskokkuleppe, millega nähakse ühenduse kaluritele ette kalapüügivõimalused Cabo Verde suveräänsete õiguste või jurisdiktsiooni alla kuuluvates vetes; ühinemisakti artikli 155 lõike 2 punkti b kohaselt peab nõukogu määrama asjakohase korra Kanaari saarte huvide täielikuks või osaliseks arvessevõtmiseks otsuste puhul, mida ta teeb igaks üksikjuhuks eraldi eelkõige selleks, et sõlmida kalastuskokkuleppeid kolmandate riikidega; kõnealune kord tuleb sellel konkreetsel juhul kindlaks määrata; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Cabo Verde Vabariigi vahelise Cabo Verde rannikuvetes kalastamise kokkuleppe. Kokkuleppe tekst on lisatud käesolevale määrusele. Artikkel 2 Kanaari saarte huvide arvessevõtmiseks kohaldatakse artiklis 1 nimetatud kokkulepet ja selle rakendamiseks vajalikul määral ühise kalanduspoliitika kalavarude kaitset ja majandamist käsitlevaid sätteid ka Hispaania lipu alla sõitvate laevade suhtes, mis on Kanaari saartel kantud alaliselt kohaliku tasandi pädevate asutuste registritesse ("registros de base") tingimustel, mis on määratletud nõukogu 7. märtsi 1988. aasta määruse (EMÜ) nr 1135/88 (milles käsitletakse mõiste "päritolustaatusega tooted" määratlust ja halduskoostöö meetodeid ühenduse tolliterritooriumi, Ceuta ja Melilla ja Kanaari saarte vahelises kaubavahetuses, [2] muudetud määrusega (EMÜ) nr 3902/89) [3] I lisa märkuses 6. Artikkel 3 Nõukogu eesistuja edastab kokkuleppe artikliga 14 ettenähtud teate. [4] Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. juuli 1990 Nõukogu nimel eesistuja C. Mannino [1] Arvamus on esitatud 13. juulil 1990 aastal (Euroopa Ühenduste Teatajas seni avaldamata). [2] EÜT L 114, 2.5.1988, lk 1. [3] EÜT L 375, 23.12.1989, lk 5. [4] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Official Journal L 257 , 21/09/1990 P. 0001 - 0002

Finnish special edition: Chapter 11 Volume 16 P. 0083

Swedish special edition: Chapter 11 Volume 16 P. 0083



NÕUKOGU MÄÄRUS (EMÜ) nr 2698/90, 17. september 1990, millega muudetakse määrust (EMÜ) nr 3906/89, et laiendada majandusabi teistele Kesk- ja Ida-Euroopa riikidele EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut,[1] võttes arvesse Euroopa Parlamendi arvamust[2] ning arvestades, et: ühendus ja liikmesriigid on otsustanud koos teatavate kolmandate riikidega rakendada meetmeid Ungaris ja Poolas toimuva majandus- ja sotsiaalreformi toetuseks; määrusega (EMÜ) nr 3906/89[3] nähakse ette nendele riikidele majandusabi andmise tingimused; G-24 riigid ja ühendus otsustasid 4. juuli 1990. aasta ministrite nõupidamisel, et teatavate teiste Kesk- ja Ida-Euroopa riikide olukord võimaldab laiendada majanduse ümberkorraldamise abi ka neile; asjakohased ühenduse rahalised vahendid tuleb igal aastal ette näha Euroopa ühenduste üldeelarves, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EMÜ) nr 3906/89 järgmiselt. 1. Pealkiri asendatakse järgmisega: "Nõukogu määrus (EMÜ) nr 3906/89, 18. detsember 1989, teatavatele Kesk- ja Ida-Euroopa riikidele antava majandusabi kohta". 2. Artikkel 1 asendatakse järgmisega: "Artikkel 1 Ühendus annab lisas loetletud Kesk- ja Ida-Euroopa riikidele majandusabi vastavalt käesolevas määruses sätestatud kriteeriumidele." 3. Artikkel 2 jäetakse välja. 4. Artikli 3 lõikes 1: - asendatakse väljendid "Poolas ja Ungaris" ning "Ungari ja Poola" väljenditega "artiklis 1 nimetatud riikides" ja "artiklis 1 nimetatud riikide", - lisatakse järgmine lõik: "Abi võib kasutada ka humanitaarabi andmiseks." 5. Artikli 7 lõikes 1 ja artikli 9 lõikes 1 asendatakse väljend "Poola ja Ungari" väljendiga "artiklis 1 nimetatud riikide". 6. Lisatakse järgmine lisa: "LISA BULGAARIA JUGOSLAAVIA POOLA RUMEENIA SAKSA DEMOKRAATLIK VABARIIK TŠEHHOSLOVAKKIA UNGARI". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. september 1990 Nõukogu nimel eesistuja G. DE MICHELIS [1] EÜT C 191, 31.7.1990, lk 17. [2] EÜT C 231, 17.9.1990. [3] EÜT L 375, 23.12.1989, lk 11.
Euroopa Liidu Teataja L 295 , 26/10/1990 Lk 0002 - 0002

Soomekeelne eriväljaanne: Peatükk 11 Köide 16 Lk 0104

Rootsikeelne eriväljaanne: Peatükk 11 Köide 16 Lk 0104



Nõukogu määrus (EMÜ) nr 3069/90, 22. oktoober 1990, millega uuesti muudetakse Euroopa Majandusühenduse ja Egiptuse Araabia Vabariigi vahelise koostöölepingu mõiste "päritolustaatusega tooted" määratlust ja halduskoostöö meetodeid käsitleva protokolli artikleid 6 ja 17 EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja Egiptuse Araabia Vabariigi vaheline koostööleping [1] kirjutati alla 18. jaanuaril 1977 ning jõustus 1. novembril 1978; mõiste "päritolustaatusega tooted" määratlust ja halduskoostöö meetodeid käsitleva nimetatud lepingule lisatud protokolli (edaspidi "protokoll") [2], muudetud koostöönõukogu otsusega nr 1/81, [3] artiklis 6 sätestatakse, et eküüdes väljendatud summade suhtes kohaldatava baaskuupäeva automaatse muutmise puhul võib ühendus vajaduse korral võtta kasutusele muudetud summad; 1. oktoobril 1988 oli eküü väärtus teatavates omavääringutes väiksem kui vastav väärtus 1. oktoobril 1986; baaskuupäeva automaatse muutmise tagajärjel väheneks kõnealustesse omavääringutesse konverteerimise korral piirmäär, mille puhul on lubatud lihtsustatud dokumentaalsete tõendite esitamine; selle vältimiseks on vaja suurendada selliseid eküüdes väljendatavaid piirmäärasid, ON VASTU VÕTNUD KÄESOLEVA MÄÄRUSE: Artikkel 1 Protokolli muudetakse järgmiselt: 1) artikli 6 lõike 1 teises lõigus asendatakse summa 2590 eküüd summaga 2820 eküüd; 2) artikli 17 lõikes 2 asendatakse summa 180 eküüd summaga 200 eküüd ja summa 515 eküüd summaga 565 eküüd. Artikkel 2 Käesolev määrus jõustub 1. novembril 1990. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 22. oktoober 1990 Nõukogu nimel eesistuja G. De Michelis [1] EÜT L 266, 27.9.1978, lk 2. [2] EÜT L 266, 27.9.1978, lk 30. [3] EÜT L 357, 12.12.1981, lk 6. --------------------------------------------------
Euroopa Liidu Teataja L 295 , 26/10/1990 Lk 0004 - 0004

Soomekeelne eriväljaanne: Peatükk 11 Köide 16 Lk 0106

Rootsikeelne eriväljaanne: Peatükk 11 Köide 16 Lk 0106



Nõukogu määrus (EMÜ) nr 3071/90, 22. oktoober 1990, millega uuesti muudetakse Euroopa Majandusühenduse ja Liibanoni Vabariigi vahelise koostöölepingu mõiste "päritolustaatusega tooted" määratlust ja halduskoostöö meetodeid käsitleva protokolli artikleid 6 ja 17 EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja Liibanoni Vabariigi vaheline koostööleping [1] kirjutati alla 3. mail 1977 ning jõustus 1. novembril 1978; mõiste "päritolustaatusega tooted" määratlust ja halduskoostöö meetodeid käsitleva nimetatud lepingule lisatud protokolli (edaspidi "protokoll"), [2] muudetud koostöönõukogu otsusega nr 1/81, [3] artiklis 6 sätestatakse, et eküüdes väljendatud summade suhtes kohaldatava baaskuupäeva automaatse muutmise puhul võib ühendus vajaduse korral võtta kasutusele muudetud summad; 1. oktoobril 1988 oli eküü väärtus teatavates omavääringutes väiksem kui vastav väärtus 1. oktoobril 1986; baaskuupäeva automaatse muutmise tagajärjel väheneks kõnealustesse omavääringutesse konverteerimise korral piirmäär, mille puhul on lubatud lihtsustatud dokumentaalsete tõendite esitamine; selle vältimiseks on vaja suurendada selliseid eküüdes väljendatavaid piirmäärasid, ON VASTU VÕTNUD KÄESOLEVA MÄÄRUSE: Artikkel 1 Protokolli muudetakse järgmiselt. 1. Artikli 6 lõike 1 teises lõigus asendatakse summa 2590 eküüd summaga 2820 eküüd. 2. Artikli 17 lõikes 2 asendatakse summa 180 eküüd summaga 200 eküüd ja summa 515 eküüd summaga 565 eküüd. Artikkel 2 Käesolev määrus jõustub 1. novembril 1990. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 22. oktoober 1990 Nõukogu nimel eesistuja G. De Michelis [1] EÜT L 267, 27.9.1978, lk 2. [2] EÜT L 266, 27.9.1978, lk 24. [3] EÜT L 357, 12.12.1981, lk 4. --------------------------------------------------
Euroopa Liidu Teataja L 295 , 26/10/1990 Lk 0003 - 0003

Soomekeelne eriväljaanne: Peatükk 11 Köide 16 Lk 0105

Rootsikeelne eriväljaanne: Peatükk 11 Köide 16 Lk 0105



Nõukogu määrus (EMÜ) nr 3070/90, 22. oktoober 1990, millega uuesti muudetakse Euroopa Majandusühenduse ja Jordaania Hašimiidi Kuningriigi vahelise koostöölepingu mõiste "päritolustaatusega tooted" määratlust ja halduskoostöö meetodeid käsitleva protokolli artikleid 6 ja 17 EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja Jordaania Hašimiidi Kuningriigi vaheline koostööleping [1] kirjutati alla 3. mail 1977 ning jõustus 1. novembril 1978; mõiste "päritolustaatusega tooted" määratlust ja halduskoostöö meetodeid käsitleva nimetatud lepingule lisatud protokolli (edaspidi "protokoll"), [2] muudetud koostöönõukogu otsusega nr 3/84, [3] artiklis 6 sätestatakse, et eküüdes väljendatud summade suhtes kohaldatava baaskuupäeva automaatse muutmise puhul võib ühendus vajaduse korral võtta kasutusele muudetud summad; 1. oktoobril 1988 oli eküü väärtus teatavates omavääringutes väiksem kui vastav väärtus 1. oktoobril 1986; baaskuupäeva automaatse muutmise tagajärjel väheneks kõnealustesse omavääringutesse konverteerimise korral piirmäär, mille puhul on lubatud lihtsustatud dokumentaalsete tõendite esitamine; selle vältimiseks on vaja suurendada selliseid eküüdes väljendatavaid piirmäärasid, ON VASTU VÕTNUD KÄESOLEVA MÄÄRUSE: Artikkel 1 Protokolli muudetakse järgmiselt: 1) artikli 6 lõike 1 teises lõigus asendatakse summa 2590 eküüd summaga 2820 eküüd; 2) artikli 17 lõikes 2 asendatakse summa 180 eküüd summaga 200 eküüd ja summa 515 eküüd summaga 565 eküüd. Artikkel 2 Käesolev määrus jõustub 1. novembril 1990. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 22. oktoober 1990 Nõukogu nimel eesistuja G. De Michelis [1] EÜT L 268, 27.9.1978, lk 2. [2] EÜT L 268, 27.9.1978, lk 24. [3] EÜT L 81, 23.3.1985, lk 8. --------------------------------------------------